JY LEES NOU Swangerskap en werk tydens covid-19: HG beantwoord 3 vrae
Daar is nog geen klinkklare bewys dat swanger vroue wat die coronavirus opdoen sieker word as ander mense nie. Tog bring die welkome versagting van die nasionale inperking na vlak een nuwe kwelvrae vir verwagtende ma's.
Gevolglik maak heelwat base planne om hul swanger werknemers teen infeksie te beskerm. Gesels dus met jou baas oor die volgende:
Jy mag wel weier om terug te keer werk toe – mits jy kan bewys dat jy 'n baie ernstige risiko loop om aan covid-19 blootgestel te word.
Stel dadelik jou werkgewer, of die werk se gesondheids- en veiligheidsverteen- woordiger, in kennis as dit die geval is.
Jy sal ook jou redes moet verskaf waarom die kantoor nie veilig is vir jou nie sodat jou werkgewer dit kan probeer regstel. Jou werkgewer mag nie aftrekkings van jou salaris maak as jy om hierdie rede nie kan terugkeer werk toe nie.
Volgens die Wet op Basiese Diensvoorwaardes is jy geregtig op minstens vier opeenvolgende maande kraamverlof. Dit kan enige tyd vanaf vier weke voor die verwagte geboorte geneem word, of vanaf 'n datum wat jou dokter aanbeveel.
as dit deel is van die maatskappy se beleid om swanger werknemers te betaal. As jy nie jou volle salaris ontvang nie, kan jy kraamvoordele van die Werkloosheidsversekeringsfonds (WVF) eis – mits jy daartoe bygedra het. Jou werk se menslikehulpbronneafdeling sal vir jou sê of jy bygedra het en jou help om die regte aansoekvorms te kry.
Swanger werknemers mag nes enige ander werknemers afgelê word weens bedryfsredes
Dit behels onder meer dat jy alternatiewe voorstelle kan maak – soos om halfdag te werk pleks van voldag – om koste te verminder. Jy moet 'n behoorlike kennistydperk kry, afhangend van jou jare diens.
as jy lid van die maatskappy se aftreefonds is, moet dit uitbetaal word volgens die aftreefonds se reëls; en
enige pro rata-bonus waarop jy ingevolge jou kontrak geregtig is. As jy reken die aflegging is onregverdig, kan jy die Kommissie vir Versoening, Bemiddeling en Arbitrasie (KVBA) om hulp vra.